UNDANG-UNDANG 
KELAB KEBAJIKAN DAN REKREASI
INSTITUT PENGURUSAN KESIHATAN
FASAL 1  NAMA KELAB

Nama Pertubuhan / Kelab yang telah ditubuhkan menurut peraturan – peraturan ini ialah  dikenali dengan nama Kelab Kebajikan Dan Rekreasi  Institut Pengurusan Kesihatan 

FASAL 2 TEMPAT URUSAN 
Institut Pengurusan Kesihatan, Jalan Rumah Sakit, Off Jalan Bangsar, 59000 Kuala Lumpur atau dimana tempat yang ditetapkan oleh Jawatankuasa. 
FASAL 3 LAMBANG KELAB

Seperti Lampiran A
FASAL 4 OBJEKTIF 
Objektif Kelab Kelab Kebajikan Dan Sukan  Institut Pengurusan Kesihatan :
i) Menjaga Kebajikan ahli

ii) Mempereratkan hubungan antara ahli-ahli Kelab  melalui aktiviti sosial, sukan dan rekreasi;
iii) Meningkatkan Kualiti hidup warga IPK

iv)  Menjaga kebajikan ahli-ahli Kelab dengan syarat tiada faedah sebagaimana yang ditakrifkan dalam Seksyen 2 Akta Pertubuhan 1996

FASAL 5 KEAHLIAN
1) Keahlian Kelab ini adalah secara automatik bagi setiap kakitangan tetap  yang berkhidmat di Institut Pengurusan Kesihatan  dan tanggungjawab serta kelayakan ahli juga berkuatkuasa serta merta.

2) Tiada Had bilangan Ahli Kelab

FASAL 6 YURAN DAN BAYARAN LAIN
1) Bayaran masuk tidak dikenakan.
2) Yuran bulanan ahli adalah mengikut kadar berikut :-
Gred 44 - 54


- RM5.00
Gred 41 - 48


- RM5.00 

Sokongan I, II dan III
- RM5.00

3) Yuran bulanan hendaklah dibayar melalui potongan gaji, atau terus kepada Bendahari terlebih dahulu dalam masa 10 hari dari awal setiap bulan.
4) Ahli Jawatankuasa boleh menerima sebarang bayaran pendahuluan yuran bulanan untuk tempoh yang dipersetujui oleh ahli sendiri.
5) Ahli yang tidak menjelaskan yuran selama tiga (3) bulan, satu surat peringatan akan dihantar. Ahli berkenaan hendaklah menjawab surat tunjuk sebab dalam tempoh 14 hari dari tarikh surat peringatan tersebut. Jika ada alasan yang munasabah dikemukakan dalam tempoh tersebut maka segala faedah yang diberikan oleh kelab akan digantung sehinggalah tunggakan tersebut dijelaskan.
6) Kutipan wang daripada ahli-ahli untuk tujuan kebajikan boleh dibuat dengan persetujuan jawatankuasa.
7) Pihak Kelab boleh menambahkan pendapatan melalui beberapa aktiviti di bawah kelolaan Kelab.

FASAL 7 PEMBERHENTIAN AHLI
Ahli yang bertukar keluar dari IPK secara automatik telah berhenti menjadi ahli Kelab.

FASAL 8 MESYUARAT AGUNG

1) Mesyuarat Agung Tahunan Kelab hendaklah diadakan setahun sekali dan bilangan ahli yang menghadiri mesyuarat ini hendaklah melebihi 50% dari jumlah keseluruhan ahli atau dua kali jumlah jawatankuasa, ikut  mana yang kurang hendaklah hadir di dalam mesyuarat agung bagi mengesahkan perjalanan mesyuarat dan mencukupi bilangan (korum) untuk mesyuarat.

2) Jika korum tidak cukup selepas setengan jam daripada waktu yang ditetapkan untuk mesyuarat maka mesyuarat itu hendaklah ditangguhkan kepada suatu tarikh (tidak lebih daripada 30 hari) yang ditetapkan oleh jawatankuasa; dan jika korum tidak cukup selepas setengah jam daripada waktu yang ditetapkan untuk mesyuarat yang ditangguhkan itu maka berkuasalah ahli-ahli yang hadir menjalankan mesyuarat tetapi tidaklah berkuasa mengubah undang-undang Pertubuhan dan membuat keputusan-keputusan yang melibatkan semua ahli.

3) Notis mengenai mesyuarat ini akan dikeluarkan sekurang-kurangnya dua (1) minggu sebelum tarikh tersebut.
4) Satu laporan tahunan hendaklah disediakan oleh Jawatankuasa Kelab yang mengandungi:-

a) Laporan aktiviti sepanjang tahun.

b) Laporan Kewangan dan penyata wang yang diauditkan

5) Mesyuarat hendaklah:-

a) Membentangkan Laporan Tahunan Kelab Kebajikan

b) Membubarkan Jawatankuasa tahun semasa

c) Melantik Jawatankuasa baru bagi tahun seterusnya

d) Membincangkan perkara-perkara lain yang dibentangkan di dalam mesyuarat.

6) Mesyuarat Agung Tahunan bagi pertubuhan hendaklah diadakan setelah berakhirnya tahun kewangan tetapi tidak lewat daripada 31hb-Mac pada tarikh, masa dan tempat yang ditetapkan oleh Jawatankuasa.
7) Mesyuarat Agung Luar Biasa diadakan sekiranya :

a) Permintaan ahli yang melebihi 50% untuk diadakan mesyuarat; atau 
b) Di atas permintaan Pengerusi

8) Keputusan Mesyuarat Agung/Luar Biasa akan dibuat secara majoriti dan setiap keputusan adalah muktamad.

9) Ahli-ahli hendaklah dikehendaki menghadiri Mesyuarat Agung Tahunan. Ahli-ahli yang gagal berbuat demikian adalah dianggap bersetuju memberi kuasa di atas segala keputusan mesyuarat.

10) Perlantikan bagi ahli yang tidak hadir sebagai Ahli Jawatankuasa Kelab boleh dilakukan dengan persetujuan ahli secara bertulis sebelum mesyuarat.

FASAL 9 JAWATANKUASA KELAB
1) Kelab ini akan dikendalikan oleh satu jawatankuasa yang terdiri daripada :

a) Pengerusi
b) Naib Pengerusi
c) Setiausaha
d) Penolong Setiausaha
e) Bendahari
f) Ahli Jawatankuasa seramai 5 orang 
g) Dua orang Pemeriksa kira-kira.

Setiausaha, Penolong Setiausaha dan Bendahari adalah dilantik oleh Pengerusi dari kalangan ahli atau dari kalangan Ahli Jawatankuasa Biasa yang telah dilantik dalam Mesyuarat Agung atau secara undian sulit bagi mengisi kekosongan jawatan.
2) Penyandang-penyandang jawatan hendaklah terdiri daripada anggota  IPK. Pemilihan hendaklah dibuat secara undi majoriti.

a) Pekerjaan Jawatankuasa ialah mengelola dan mengatur kerja-kerja harian Kelab dan membuat keputusan atas perkara-perkara mengenai perjalanan Kelab dengan tidak terkeluar daripada dasar umum yang ditetapkan oleh Mesyuarat Agung. Jawatankuasa seharusnya tidaklah boleh membuat tindakan bertentangan dengan keputusan Mesyuarat  Agung dengan tidak terlebih dahulu berhubung dengannya dan Jawatankuasa mestilah sentiasa taat kepada keputusan Mesyuarat Agung. Jawatankuasa hendaklah memberi laporan berkenaan kegiatannya dalam tahun lalu kepada tiap-tiap Mesyuarat Agung Tahunan.

b) Jawatankuasa hendaklah bermesyuarat sekurang-sekurangnya sekali di dalam 3 bulan. Pengumuman bagi tiap-tiap mesyuarat hendaklah diberikan kepada ahli-ahli 3 hari terlebih dahulu. Pengerusi dengan bersendirian atau tidak kurang daripada 4 orang ahli Jawatankuasa bersama-sama boleh memanggil supaya diadakan mesyuarat  Jawatankuasa pada bila-bila masa. Sekurang-kurangnya setengah daripada bilangan ahli Jawatankuasa hendaklah hadir bagi mengesahkan perjalanan dan mencukupkan korum mesyuarat.

c) Jika timbul perkara mustahak yang berkehendakkan kelulusan Jawatankuasa dan mesyuarat Jawatankuasa tidak dapat diadakan, maka Setiausaha bolehlah mendapatkan kelulusan daripada ahli-ahli jawatankuasa dengan surat pekeliling.

d) Jika jawatan Pengerusi dikosongkan, Naib Pengerusi hendaklah secara automatik memegang jawatan tersebut sehingga Mesyuarat Agung Luar biasa diadakan dalam masa 30 hari bermula dari tarikh jawatan dikosongkan.

e) Mana-mana anggota Jawatankuasa lama boleh dicalonkan semula untuk bertanding dalam  pemilihan jawatankuasa baru.

3) Jawatankuasa boleh menubuhkan Jawatankuasa  kecil jika difikirkan mustahak dan memberikan kewajipan khas kepada sebarang ahli Jawatankuasa.

FASAL 10 KEWAJIPAN-KEWAJIPAN PEGAWAI

1) Pengerusi, dalam masa menyandang jawatannya, hendaklah menjadi pengerusi semua mesyuarat agung and semua mesyuarat jawatankuasa dan bertanggungjawab atas kesempurnaan perjalanan semua mesyuarat. Ia mempunyai undi pemutus dan hendaklah ia menandatangani peringatan mesyuarat bila telah diluluskan. Ia hendaklah menandatangani semua cek Pertubuhan bersama-sama dengan Setiausaha dan Bendahari.
2) Naib Pengerusi hendaklah memangku Jawatan Pengerusi semasa ketiadaannya.
3) Setiausaha hendaklah menjalankan kerja pentadbiran Pertubuhan mengikut undang-undang dan hendaklah ia menjalankan perintah Mesyuarat Agung dan Jawatankuasa. Ia bertanggungjawab menguruskan hal-hal surat menyurat dan menyimpan semua buku, surat dan kertas kecuali kira-kira dan buku-buku kewangan. Setiausaha hendaklah menyimpan buku daftar ahli yang mengandungi butir-butir seperti nama, tempat dan tarikh lahir, nombor kad pengenalan, pekerjaan, dan alamat rumah tiap-tiap ahli. Ia hendaklah hadir di dalam semua mesyuarat dan membuat catatan mesyuarat. Ia hendaklah menandatangani semua cek Pertubuhan bersama-sama dengan Pengerusi dan Bendahari. Setiausaha hendaklah dalam masa 60 hari dari tarikh Mesyuarat Agung Tahunan diadakan mengirim penyata tahunan Pertubuhan kepada Pendaftar Pertubuhan sebagaimana yang dikehendaki di bawah Seksyen 14 (1) Akta Pertubuhan 1966.
4) Penolong Setiausaha hendaklah menolong Setiausaha menjalankan kerja-kerjanya dan memangku jawatan itu semasa ketiadaan Setiausaha.
5) Bendahari adalah bertanggungjawab berkenaan semua hal kewangan Kelab. Ia hendaklah membuat dan menyimpan kira-kira berkenaan semua perkara kewangan dan bertanggungjawab ke atas kebetulannya. Ia hendaklah menandatangani semua cek Pertubuhan bersama-sama dengan Pengerusi dan Setiausaha.
6) Ahli Jawatankuasa Biasa hendaklah membantu Jawatankuasa menjalankan tugas yang diarahkan oleh

FASAL 11 KEWANGAN
1) Disyaratkan kepada peruntukan-peruntukan yang berikut  bagi undang-undang ini, wang Kelab ini boleh digunakan untuk perkara-perkara yang berfaedah bagi menjalanklan tujuan-tujuan Kelab, termasuklah belanja pentadbiran, bayaran gaji, biayaan dan perbelanjaan pegawai dan kakitangan yang bergaji, dan upah memeriksa kira-kira, tetapi walaubagaimanapun tidaklah boleh digunakan untuk membayar denda ahli yang telah dijatuhkan hukuman di mahkamah.
2) Bendahari dibolehkan untuk menyimpan wang runcit tidak melebihi RM1000.00 pada sesuatu masa. Wang yang lebih dari jumlah itu mestilah dimasukkan ke dalam bank yang telah dipersetujui oleh Jawatankuasa. Kira-kira bank itu mestilah atas nama Kelab.

3) Segala cek atau kenyataan pengeluaran wang dari kira-kira Kelab hendaklah ditandatangani bersama oleh Pengerusi, Setiausaha dan Bendahari. 
4) Perbelanjaan yang lebih daripada RM200.00 bagi sesuatu masa, selain dari yang telah ditetapkan di dalam Undang-Undang Kelab tidak boleh dibayar dengan tidak diluluskan terlebih dahulu oleh Jawatankuasa dan Perbelanjaan  yang lebih daripada RM1000.00  selain dari yang telah ditetapkan di dalam Undang-Undang Kelab bagi sesuatu bulan tidak boleh dilakukan tanpa mendapat kebenaran Mesyuarat Agung terlebih dahulu. Perbelanjaan yang kurang daripada RM 200.00 bagi sesuatu masa bolehlah diluluskan oleh Pengerusi bersama Setiausaha dan Bendahari.
5) Penyata daripada wang yang diterima dan dibelanjakan beserta timbangan kira-kira bagi setahun hendaklah disediakan oleh Bendahari dan diperiksa oleh Pemeriksa Kira-Kira mengikut FASA 12, dengan seberapa segera setelah tamat tahun kewangan. Penyata kira-kira yang telah diaudit itu hendaklah dikemukakan untuk kelulusan mesyuarat Agung tahunan yang berikutan, dan salinan-salinannya hendaklah dibekalkan untuk makluman ahli di alamat berdaftar atau di tempat mesyuarat bagi Kelab.


6) Tahun Kewangan Kelab ini bermula dari  1 Januari  dan berakhir pada 31 Disember setiap tahun.

FASAL 12 PEMERIKSA KIRA-KIRA
1) Dua orang bukannya pegawai Kelab boleh dilantik di dalam Mesyuarat Agung Tahunan sebagai Pemeriksa Kira-Kira Kelab. Mereka akan memegang jawatan selama satu tahun dan boleh dilantik semula.
2) Pemeriksa kira-kira adalah dikehendaki  memeriksa kira-kira Kelab bagi setahun dan membuat laporan atau pengesahan untuk Mesyuarat Agung Tahunan. Mereka juga harus dikehendaki pada bila-bila masa oleh Pengerusi mengaudit kira-kira Kelab bagi mana-mana masa di dalam tempoh jawatan mereka dan membuat laporan kepada Jawatankuasa.


FASAL 13 TAFSIRAN UNDANG-UNDANG
1) Di antara Mesyuarat-mesyuarat Agung, Jawatankuasa boleh memberikan tafsirannya kepada undang-undang ini dan Jawatankuasa bila mustahak memutuskan perkara-perkara yang tidak terkandung di dalam undang-undang ini.
2) Kecuali perkara-perkara yang bertentangan atau tidak selaras dengan dasar yang telah dibuat di dalam Mesyuarat Agung, keputusan Jawatankuasa terhadap ahli-ahli adalah muktamad jika tidak diubah oleh keputusan Mesyuarat Agung.

FASAL 14 PENASIHAT KELAB

Pengarah IPK secara automatik menjadi Penasihat Kelab.

FASAL 15 SUMBANGAN KEPADA KEBAJIKAN AHLI

 Sumbangan kepada kebajikan ahli adalah seperti berikut:-
	Bil.
	Perkara
	Amaun

	a)
	Perkahwinan ahli (perkahwinan pertama)      
	RM100.00

	b)
	Kelahiran (pertama)      
	RM100.00

	c)
	Sambutan hari lahir
	Akan ditentukan oleh pihak Jawatankuasa tetapi tidak melebihi RM100.00

	d)
	Bersara        
	Akan ditentukan oleh pihak Jawatankuasa tetapi tidak melebihi RM100.00

	e)
	Kematian
i. Ahli        
ii. Keluarga ahli (meliputi emak, ayah, suami, isteri dan anak ahli sahaja)
	RM200.00
RM100.00

	f)
	Bencana Alam       
(untuk ahli sahaja)      
         
	Akan ditentukan oleh pihak Jawatankuasa tetapi tidak melebihi RM100.00

	g)
	Rawatan Hospital (warded)
(untuk ahli sahaja) sekurang-kurangnya 2 hari 1 malam tidak lebih 3 kali  setahun
	
RM50.00 untuk sekali warded


	h)
	Menunaikan Haji      
	RM100.00

	i)
	Jamuan
a) Hari Raya Aidil Fitri & Aidil Adha
b) Mesyuarat Tahunan
c) Hari Keluarga
d) Pertukaran
	Akan ditentukan oleh pihak Jawatankuasa 

	j)
	Aktiviti Jawatankuasa Kecil
	Akan ditentukan oleh pihak Jawatankuasa 


FASAL 16 LARANGAN
1) Segala jenis permainan berunsur perjudian tidak boleh dimainkan dalam Bilik Gerakan Kelab.
2) Kelab atau ahli-ahli tidak boleh mencuba menghalang atau dengan apa cara juga mengganggu perniagaan atau harga barangan atau mengambil peranan dalam gerakan persatuan sekerja seperti yang diterangkan di dalam Ordinan Kesatuan Sekerja 1959.
3) Kelab ini tidak boleh menjalankan loteri sama ada dikhaskan kepada ahli-ahli atau tidak, atas nama Kelab atau pegawai-pegawainya atau Jawatankuasa atau ahli tanpa kelulusan daripada pihak berkuasa berkenaan.
4) Faedah-faedah seperti yang diterangkan di bawah Seksyen 2 Akta Pertubuhan 1966 tidak boleh diberi oleh Kelab kepada mana-mana ahli Kelab ini.

FASAL 17 PINDAAN UNDANG-UNDANG

Undang-undang ini tidak boleh diubah atau dipinda kecuali dengan keputusan Mesyuarat Agung. Permohonan untuk perubahan-perubahan atau pindaan-pindaan kepada undang-undang hendaklah dibuat kepada Pendaftar Pertubuhan dalam masa 60 hari dari tarikh keputusan hendak membuat perubahan atau pindaan itu dan hanya boleh dijalankan kuatkuasanya mulai daripada tarikh perubahan-perubahan dan pindaan-pindaan itu diluluskan oleh Pendaftar Pertubuhan.


FASAL 18  PENGADUAN

Sebarang pengaduan  atau cadangan hendaklah dibuat secara rasmi dengan bertulis dan dikemukakan kepada Ahli Jawatankuasa untuk dipertimbangkan. Tandatangan dan nama penuh ahli yang membuat pengaduan atau cadangan hendaklah dinyatakan. Ahli Jawatankuasa tidak akan melayan sebarang pengaduan atau cadangan yang tidak mengikut peraturan ini.

FASA 19 PEMBUBARAN
1) Kelab ini boleh dibubarkan secara sukarela dengan persetujuan tidak kurang daripada tiga per lima jumlah semua ahli-ahli yang layak mengundi.
2) Sekiranya Kelab hendak dibubarkan secara yang disebut di atas maka segala hutang dan tanggungjawab Kelab yang sah mengikut undang-undang hendaklah dijelaskan dan baki wang yang tinggal hendaklah diselesaikan mengikut cara yang dipersetujukan dalam Mesyuarat Agung.
3) Kenyataan bersabit dengan pembubaran itu hendaklah disampaikan kepada Pendaftar Pertubuhan di dalam masa 14 hari dari tarikh pembubaran itu.

